钦定古今图书集成/明伦汇编/交谊典/第026卷 > 《朱子大全集》 > 《增损吕氏乡约》
## 钦定古今图书集成/明伦汇编/交谊典/第026卷 > 《朱子大全集》 > 《增损吕氏乡约》

凡乡之约四：一曰德业相劝，二曰过失相规，三曰礼
俗相交，四曰患难相恤。众推有齿德者一人为都约
正，有学行者二人副之，约中月轮一人为直月。

都副正不与

置《三籍》，凡愿入约者书于一籍，德业可劝者书于一
籍，过失可规者书于一籍。直月掌之，月终则以告于
约正，而授于其次。

“德业相劝。”德，谓见善必行，闻过必改，能治其身，能治
其家，能事父兄，能教子弟，能御僮仆，能肃政教，能事
长上，能睦亲故，能择交游，能守廉介，能广施惠，能受
寄托，能救患难，能导人为善，能规人过失，能为人谋
事，能为众集事，能解斗争，能决是非，能兴利除害，能
居官举职业。谓居家则事父兄，教子弟，待妻妾，在外
则事长上，接朋友，教后生，御僮仆，至于读书治田，营
家济物，畏法令，谨租赋，好礼乐，射御书数之类，皆可
为之。非此之类，皆为无益。右件“德业”，同约之人各自
进修，互相劝勉。会集之日，相与推举，其能者书于籍，
以警励其不能者。

“过失相规。”过失，谓犯义之过，六《犯约》之过，四不修之
过。五《犯义》之过：一曰酗博斗讼，二曰行止逾违，三曰
行不恭逊，四曰言不忠信，五曰造言诬毁，六曰营私
太甚。“《犯约》之过：一曰德业不相劝，二曰过失不相规，
三曰礼俗不相成，四曰患难不相恤。”“《不修》之过：一曰
交非其人，二曰游戏怠惰，三曰动作无仪，四曰临事”
不恪，五曰用度不节。右件过失，同约之人，各自省察，
互相规戒。小则密规之，大则众戒之。不听，则会集之
日，直月以告于约正。约正以义理诲谕之。谢过请改，
则书于籍以俟。其争辨不服与终不能改者，皆听其
出约。

礼俗相交，礼俗之交，一曰尊幼辈行，二曰造请拜揖，
三曰请召送迎，四曰庆吊赠遗。尊幼辈行，凡五等，曰
尊者。

谓“长于己三十岁以上，在父行者。”

曰：“长者。”

谓长于己十岁以上，在兄行者。

曰：“敌者”：

谓“年上下不满十岁者。长者为稍长，少者为稍少。”

曰：“少者。”

谓少于己十岁以下者

曰：“幼者。”

谓少于己二十岁以下者。

《造请、拜揖》凡三条曰：“凡少者、幼者、于尊者、长者、岁首
冬至、四孟月朔，辞见、贺、谢，皆为礼见。”

皆具门状，用悫头公服，腰带靴笏。无官具名纸，用悫头襕衫，腰带丝鞋，唯四孟通用帽子、皂衫、腰带。凡当行礼而有恙，故皆先使人白之。或遇雨雪，则尊长先使人喻止来者。

此外，“候问起居”，质疑白事，及赴请召，皆为燕见。

深衣凉衫皆可，尊长令免，即去之。

“尊者！受谒”，不报。

岁首、冬至，具己名榜子，令子弟报之，如其服。

长者，岁首、冬至具榜子报之，如其服；馀令子弟以己
名榜子代行。凡敌者，岁首、冬至辞见，贺谢，相往还。

《门状》名纸同上，唯止服帽子。

凡尊者、长者，无事而至少者、幼者之家，唯所服。

深衣凉衫，道服帽子可也。敌者燕见亦然。

曰：“凡见尊者、长者，门外下马，俟于外次，乃通名。”

凡往见人入门，必问“主人食否，有他客否，有他干否” ，度无所妨，乃命展刺，有妨则少候，或且退。后皆仿此。

主人使将命者先出迎客，客趋入，至庑间，主人出，降
阶，客趋进，主人揖之升堂，礼见四拜而后坐。《燕》见不
拜。

《旅》见则旅拜。少者、幼者自为一列。幼者拜，则跪而扶之；少者拜，则跪扶而答其半。若尊者、长者齿德殊绝，则少者、幼者坚请纳拜。尊者许，则立而受之。长者许，则跪而扶之。拜讫，则揖而退。主人命之坐，则致谢讫，揖而坐。

退

凡相见，主人语终不更端，则告退。或主人有倦色，或方干事而有所俟者，皆告退可也。

则主人送于庑下。若命之上马，则三辞，许则揖而退，
出大门乃上马，不许，则从其命。凡见敌者，门外下马，
使人通名俟于庑下或厅侧，礼见则再拜。

稍少者先拜，旅见则特拜。

退则主人请就阶上马。

徒行，则主人送于门外。

凡少者以下。则先遣人通名。主人具衣冠以俟。客入
门下马。则趋出迎揖。升堂。来报礼。则再拜谢。

客止之则止

退则就阶上马。

客徒行，则迎于大门之外，送亦如之。仍随其行数步，揖之则止，望其行远乃入。

曰：“凡遇尊长于道，皆徒行，则趋进揖。尊长，与之言，则
对，不则立于道侧以俟尊长已过，乃揖而行。或皆乘
马，于尊者，则回避之。于长者，则立马道侧揖之，俟过，
乃揖而行。若己徒行，而尊长乘马，则回避之。”

若己乘马，而尊长徒行望见，则下马前揖，己避亦然。
过既远，乃上马。若尊长令上马，则固辞。遇敌者皆乘
马，则分道相揖而过。彼徒行而不及避，则下马揖之。
过则上马。遇少者以下皆乘马，彼不及避，则揖之而
过。彼徒行不及避，则下马揖之。

于幼者则不必下可也

《请召迎送凡四条》曰：“凡请尊长饮食，亲往投书”，

《礼》薄则不必书，专召他客，则不可兼召尊长。

既来赴，明日亲往谢之。召敌者以书简，明日交使相
谢。召少者，用客目。明日，客亲往谢曰：“凡聚会皆乡人。
则坐以齿。”

非士类则不

“若有亲，则别序。”若有他客，有爵者，则坐以爵。

“不相妨” 者，犹以齿。

若有异爵者，“虽乡人亦不以齿。”

《异爵》谓命士大夫以上，今陞朝官是。

若特请召，或迎劳出饯，皆以专召者为上客。如《昏礼》，
则姻家为上客，皆不以齿爵。为序曰：“凡燕集，初坐，别
设卓子于两楹间，置大杯于其上，主人降席立于卓
东，西向；上客亦降席立于卓西，东向。主人取杯亲洗，
上客辞，主人置杯卓子上，亲执酒斟之，以器授执事
者，遂执杯以献上客。上客受之，复置卓子上。主人西
向再拜，上客东向再拜，兴，取酒东向跪祭，遂饮，以杯
授赞者，遂拜，主人答拜。”

“若少者以下为客，饮毕而拜” ，则主人跪受如常。

上客酢主人如前仪，主人乃献众宾如前仪，唯献酒
不拜。

若众宾中有齿爵者，则特献，如上客之仪，不酢。

若婚会，姻家为上客，则虽少亦答其拜曰：“凡有远出
远归者，则迎送之。少者幼者不过五里，敌者不过三
里。”各期会于一处，拜揖如礼。有饮食，则就饮食之。少
者以下，俟其既归，又至其家省之。庆吊赠遗凡四条，
曰：“凡同约，有吉事则庆之。”

冠子、生子、预荐、登第、进官之属，皆可贺。《昏礼》虽曰“不贺” ，然《礼》有曰“贺娶妻” 者，盖但以物助其宾客之费而已。

有凶事则吊之。

丧葬水火之类

每家只家长一人，与同约者俱往，其《书问》亦如之。若
家长有故，或与所庆吊者不相接，则其次者当之曰：
“凡庆礼如常仪，有赠物。”

用币帛酒食果实之属。众议量力定数。多不过三五千，少至一二百。如情分厚薄不同。则从其厚薄。

或其家力有不足，则同约为之借助器用及为营干。
曰：“凡吊礼，闻其初丧。”

闻丧同

未易服，则率同约者深衣而往哭吊之。

凡吊尊者，则为首者致词而旅拜，敌以下则不拜，主人拜则答之，少者以下则扶之。“不识生者则不吊，不识死者则不哭。”

且助其凡百经营之事。主人既成服，则相率素悫头、
“素襕衫、素带。”

皆用白生纱绢为之

具酒果食物而往奠之。

“死者是敌，以上则拜而奠，以下则奠而不拜。主人不易服则亦不易服；主人不哭则亦不哭；情重则虽主人不变，不哭亦变而哭之。” 赙礼用钱帛，众议其数，如《庆礼》。

及葬，“又相率致赗，俟发引则素服而送之。”

赗，如赙礼，或以酒食犒其役夫及为之干事。

及卒哭及小祥及大祥，皆常服吊之，曰：“凡丧家不可
具酒食衣服以待吊客。”吊客亦不可受，曰：“凡闻所知
之丧，或远不能往，则遣使致奠，就外次衣吊服，再拜哭而送之。”

唯至亲笃友为然

“过期年则不哭。情重则哭其墓。”右礼俗相交之事，直
月主之，有期日者为之。期日，当纠集者督其违慢。“凡
不如约者，以告于约正而诘之，且书于籍。”

《患难相恤》，患难之事七。一曰水火。

小则遣人救之，甚则亲往，多率人救，且吊之。

二曰，盗贼。

近者同力追捕，有力者为告之官司，其家贫则为之助出募赏。

三曰疾病。

小则遣人问之，甚则为访医药，贫则助其养疾之费。

四曰“死丧。”

阙人则助其干办，乏财则赙赠借贷。

五曰“孤弱”，

孤遗无依者，若能自赡，则为之区处，稽其出内，或闻于官司，或择人教之，及为求婚姻，贫者协力济之，无令失所。若有侵欺之者，众人力为之辨理。若稍长而放逸不检，亦防察约束之，无令陷于不义。

六曰“诬枉。”

有为人诬枉过恶不能自伸者，势可以闻于官府，则为言之。有方略可以救解，则为解之。或其家因而失所者，众共以财济之。

七曰贫乏。

有安贫守分而生计大不足者，众以财济之，或为之假贷置产，以岁月偿之。

右患难相恤之事。凡有当救恤者，其家告于约正，急
则同约之近者为之告约正，命直月遍告之，且为之
纠集而程督之。凡同约者，财物、器用、车马、人仆皆有
无相假。若不急之用又有所妨者，则不必借。可借而
不借，及逾期不还，及损坏借物者论。如犯约之过，书
于籍。邻里或有缓急，虽非同约而先闻知者，亦当救
助，或不能救助，则为之告于同约而谋之。有能如此
者，则亦书其善于籍，以告乡人。以上《乡约》四条，本
出蓝田吕氏，今取其他书及附己意，稍增损之，以通
于今，而又为月旦集会读约之礼如左。方曰：“凡预约
者，月朔皆会。”

“朔日有故，则前期三日别定一日，直月。” 报会者所居远者，惟赴孟朔。又远者，岁一再至可也。

直月。率钱具食。

每人不过一二百。孟朔具果酒三行，面饭一会，馀月则去酒果，或直设饭可也。

会日夙兴，约正副正直月本家行礼。若会族罢，皆深
衣俟于乡校。设先圣、先师之像于北壁下。

“无乡校” ，则别择一宽闲处。

先以长少序拜于东序。

凡拜，尊者跪而扶之，长者跪而答其半，稍长者俟其俯伏而答之。

同约者，如其服而至。

“《有故》，则先一日使人告于直月同约之家。” “子弟虽未能入籍，亦许随众序拜。未能序拜，亦许侍立观礼。但不与饮食之会，或别率钱略设点心于他处。”

俟于外次。既集，以齿为序，立于门外，东向北上。约正
以下，出门西向南上。

约正与齿，最尊者，正相向。

揖迎入门，至庭中，北面，皆再拜。约正升堂上香降，与
在位者皆再拜。

约正升降皆自阼阶

揖分东西向立。

如门外之位

约正三揖，客三让。约正先升，客从之。

“约正” 以下，升自阼阶；馀人升自西阶。

皆北面立。

“约正” 以下西上，馀人东上。

“约正”少进西向立。副正直月次其右少退，直月引尊
者东向南上，长者西向南上。

皆以“约正之年推之，后放此。” “西向” 者，其位在“约正” 之右，少进，馀人如故。

《约正》再拜。凡在位者皆再拜。

此拜尊者

尊者受礼如仪。

唯以《约正》之年为“受礼之节。”

退北壁下，南向东上立。直月引长者东面如初礼，退
则立于尊者之西，向东上。

此“拜长者” 拜时，唯尊者不拜。

直月又引稍长者东向南土，约正与在位者皆再拜，
稍长者答拜，退立于西序，东向北上。

此拜稍长者拜时，尊者长者不拜。

直月又引稍少者东面北上拜约正，约正答之；稍少
者退立于稍长者之南。直月以次引少者东北向西北上拜约正，约正受礼如仪。拜者复位。又引幼者亦
如之。既毕，揖各就次。

同列未讲《礼》者，拜于西序如初。

顷之，约正揖就坐。

约正坐堂东，南向。约中年最尊者坐堂西，南向。副正直月次约正之东，南向西上。馀人以齿为序，东西相向，以北为上。若有异爵者，则坐于尊者之西，南向东上。

直月抗声读约一过，副正推说其意，未达者，许其质
问。于是约中有善者，众推之；有过者，直月纠之。约正
询其实状，于众无异词，乃命直月书之。直月遂读《记
善籍》一过，命执事以“记过籍”遍呈，在坐各默观一过。
既毕，乃食。食毕少休，复会于堂上，或说书，或习射，讲
论从容。

讲论须有益之事，不得辄道神怪邪僻悖乱之言，及私议朝廷州县政事得失，及扬人过恶。违者，直月纠而书之。

至晡乃退。